- SALMOS
- ←
- 138
- →

138
Tayta Diosta agradësicushan
David isquirbishan alabansa.
1 Tayta Dios, llapan shongöpami agradësicushayqui.
Alabansacunawanmi dioscunapa ñaupancho alabashayqui.
2 Rispitädu Templuyqui caj-läman ricärirmi gongurpacushaj
rasun cajta ruraj cashayquipita, cuyacoj cashayquipita agradësicunäpaj.
Gamga llapanpita mas munayniyoj cashayquitami musyachishcanqui.
Aunishayquitapis cumlishcanquimi.
3 Gamta mañacamuptë yanapämarayquimi.
Mañacamuptë callpäta yurichirayquimi.
4 Cay munducho caj raycunaga aunishayquicunata wiyarmi gamta alabashunquipaj.
5 Chay raycunami Tayta Diostaga alabanga imano cananpäpis camacächishanpita.
Chaynöga Tayta Diosta alabanga fiyupa munayniyoj captinmi.
6 May janaj pachacho cashpanpis Tayta Diosga yanapanmi umildi runacunata.
Alli-tucojcunataga carullapitanami rejsin.
7 Ima mana allimanpis chayaptë
Tayta Dios gammi yanapämanqui.
Munayniyoj cashayquita musyachishpayquimi
chiquimajcunapitaga salbamanqui.
8 Tayta Dios gamga cumlinquipämi nogapaj yarpashayquita.
Tayta Dios, cuyacoj cayniquega imay-yajpis chaynöllami.* Fil. 1.6
Chaymi camashayqui caycaptëga ama cachaycamaychu ari.

- SALMOS
- ←
- 138
- →

*138:8 Fil. 1.6

© 2011 WBT