- COLOSENSES
- ←
- 4
- →

4
1 Patruncuna, uywayniquicunata alli ricar imachöpis yanapanqui. Gamcunapapis syëlucho Patrunniqui caycanmi.* Efe. 6.9
2 Ermänucuna, Diosninchïta imaypis mañacur* Efe. 6.18–20; Fil. 4.6 mayaj mayajlla carcaycay. Mañacur payta agradësicuy. 3 Nogacunapäpis Tayta Diosninchïta mañacuy chapata mana churapämänanpaj Jesucristupa alli willacuyninta willacunäpaj. Paypa willacuynenga pipis chasquicojcuna salbacunanpämi caycan. Chay alli willacuyta willacushäpitami carsilchöpis wichgaraycä. 4 Chaynöpis Tayta Diosninchïta mañacuycuy ari paypa alli willacuyninta sumaj tantiyachinäpaj.
5 Jesucristuman mana yäracojcunawan alli caway. Listu camaricushalla caycay paycunatapis Jesucristupa alli willacuyninta willapänayquipaj.* Efe. 5.16 6 Willaparga alli shimillayquipa parlapanqui. Chaynöpis camaricushalla carcaycanqui pipis tapushuptiqui alli shimillayquipa tantiyachinayquipaj.
Carta ushanan
7 Ermänunchi Tíquico* Hech. 20.4; 2Tim. 4.12 chayamurnami willashunquipaj imano caycashätapis. Payga allimi yanapämasha Jesucristupa willacuyninta willacuptë. 8 Chaymi payta cachaycämö imano caycashätapis willashunayquipaj. Paymi shacyächishunquipaj mana cachaycuypa Diosninchïman yäracunayquipaj.* Efe. 6.21–22 9 Paytawan iwalmi cachaycämö marca-masiqui cuyashä ermänunchi Onésimutapis.* Film. 10–12 Paycunami llapanta willashunquipaj imano caycho caycashantapis.
10 Carsilcho nogawan caycaj Aristarcopis* Hech. 19.29; 27.2; Film. 24 gamcunapaj salüdunta apachicaycämushunquimi. Bernabëpa prïmun Marcuspis* Hech. 12.12, 25; 13.13; 15.37–39 salüdunta apachicaycämushunquimi. Pay chayamuptenga alli jamachinqui. Paypäga gamcunata willashcänami. 11 Chaynöllami Justo nishan Jesuspis salüdunta apachicaycämun. Chay quimsan Israelcunallami Jesucristupa willacuyninta willacuptë yanapämasha. Sumaj shacyächimasha.
12 Marca-masiqui Epafraspis* Col. 1.7; Film. 23 salüdunta apachicamushunquimi. Payga Tayta Jesucristuta allimi sirbin. Paymi gamcunapaj Diosninchïta imaypis mañacuycan Diosninchi munashanno cawanayquipaj. 13 Quiquëmi musyä Epafras gamcunapäwan Laodicea marcacho, Hierápolis marcacho yäracojcunapaj mañacushanta.
14 Cuyanacushä mëdicu Lucaswan* 2Tim. 4.11; Film. 24 Demaspis* 2Tim. 4.10; Film. 24 salüdunta apachicamunmi.
15 Salüdöta goycullay Laodicea marcacho tiyaj ermänunchicunata. Chaynöpis salüdöta goycullay Ninfata, wasinman shuntacaj ermänucunatapis. 16 Cay cartata liguircacherga apachinqui Laodiceacho* Apoc. 3.14–22 caj ermänunchicunaman paycunapis liguichinanpaj. Chaynömi Laodiceaman apachishä cartata liguircur paycunapis apachimonga gamcuna liguichinayquipaj.
17 Arquipotana* Film. 2 niy: «Taytanchi Jesucristupa willacuyninta willacunayquipaj churasha caycarga mana guellanaypashi willacunqui» nir.
18 Cay salüdötaga quiquënami isquirbimö. Gamcunaga mana gongayllapa Tayta Diosninchïta mañacuy prësu caycashäpita llojshinäpaj. Tayta Diosninchi llapayquita cuyapayculläshunqui. [Amén.]

- COLOSENSES
- ←
- 4
- →

*4:1 Efe. 6.9

*4:2 Efe. 6.18–20; Fil. 4.6

*4:5 Efe. 5.16

*4:7 Hech. 20.4; 2Tim. 4.12

*4:8 Efe. 6.21–22

*4:9 Film. 10–12

*4:10 Hech. 19.29; 27.2; Film. 24

*4:10 Hech. 12.12, 25; 13.13; 15.37–39

*4:12 Col. 1.7; Film. 23

*4:14 2Tim. 4.11; Film. 24

*4:14 2Tim. 4.10; Film. 24

*4:16 Apoc. 3.14–22

*4:17 Film. 2

© 2011 WBT