- SALMOS
- ←
- 114
- →

114
Egiptupita llojshicamushanta yarpashan
1 Jacobpita mirajcunaga Egiptupita llojshicamuran.
Paycunaga juc-lä nasyunpita aywacamuran.* Éxo. 12.51
2 Chaypitana Judá partiga ricacuran Tayta Diosta rispitana parti.
Israel nasyunna pay mandashan ricacuran.
3 Lamarpis raquicaran.* Éxo. 14.21; Sal. 66.6; 74.13
Jordán mayupis aywaycashanpita ichicuycuran.* Jos. 3.16
4 Puntacunapis jircacunapis pinticacharan mallwa uyshacunano.
5 Lamar ¿imataj casha? ¿Imanirtaj chaynöga raquicäcushcanqui?
Jordán mayu ¿imataj casha? ¿Imanirtaj chaynöga ichicuycushcanqui?
6 Puntacuna, jircacuna ¿imataj casha?
¿Imanirtaj sicsicyashcanqui uyshacunano, uysha-mallwacunano?
7 Chaynöga casha Tayta Diosta manchacurmi.
Jacobpa Tayta Diosninpa ñaupanchöga chucchuy ari cay pacha.
8 Tayta Diosmi jatusaj gagacunatapis gochaman ticrarachiran.
Paymi tacsha gagacunatapis pucyuman ticrarachiran.* Éxo. 17.1–7; Núm. 20.2–13

- SALMOS
- ←
- 114
- →

*114:1 Éxo. 12.51

*114:3 Éxo. 14.21; Sal. 66.6; 74.13

*114:3 Jos. 3.16

*114:8 Éxo. 17.1–7; Núm. 20.2–13

© 2011 WBT