- JONÁS
- ←
- 2
- →

2
Diosta Jonás mañacushan
1 Chaymi Jonasga pescädupa pachancho caycashpan Tayta Diosta mañacuran. 2 Mañacur cayno niran:
«Fiyupa llaquisha caycashpämi gamman mañacamurä, Tayta Dios.
Gamnami yanapämarayqui.* 2Sam. 22.7; Sal. 18.6; 120.1
Wañushanöna caycashpämi gamman mañacamurä.
Gamnami wiyamarayqui.* Sal. 130.2; Lam. 3.56
3 Lamarmanga mas jundunninmanmi garpumashcanqui.
Intëröpa yacullatami ricaycashcä.
Yacuga ruyrucarcur-ruyrucarcur janäpa päsasha.* Sal. 42.7; 88.3–7
4 Chayrämi yarpärishcä läduyquipita jitarishana caycashäta;* Sal. 31.22
rispitädu Templuyquitapis manana ricanäpaj cashanta.
5 Yacuwan tallucashami puriycashcä.
Aypalla yacumi intëru janäpa ñiticarcamaran.
Yacu rurincho caycaj jachacunapis pitucarcamaran.
6 Pacha rurincamami chayashcä.* Sal. 69.2
Chaychöga caycashcä imaypis mana llojshimojpäno chapacashana.
Gammi ichanga Tayta Diosnë, jatun uchcupita jorgamashpayqui
salbamashcanqui cawaycajllata.* Sal. 30.3
7 Wañunäpaj caycashächönami
gampaj yarpärirä Tayta Dios.
Chayno mañacamushätami gamga wiyarayqui.
Chaynömi rispitädu Templuyquichöpis wiyamurayqui.
8 Mana bälej ïdulucunata adurajcunaga
gamta gongaycushurayquimi.
9 Nogami ichanga charashäcunata gampaj churashpä alli shimëpa alabashayqui.
Aunishätaga llapantami cumlishaj.* Sal. 22.25
¡Tayta Diosllami salbacöga!»
10 Chayno nir ruwacuptin Tayta Diosga camacächiran Jonasta allpaman pescädu gumitaramunanpaj.

- JONÁS
- ←
- 2
- →

*2:2 2Sam. 22.7; Sal. 18.6; 120.1

*2:2 Sal. 130.2; Lam. 3.56

*2:3 Sal. 42.7; 88.3–7

*2:4 Sal. 31.22

*2:6 Sal. 69.2

*2:6 Sal. 30.3

*2:9 Sal. 22.25

© 2011 WBT